Jaan Leetsar

Jaan Leetsar (3. aprill 1946 Põltsamaa – 17. jaanuar 2026) oli eesti majandusteadlane ja poliitik, aastatel 1992–1994 Eesti põllumajandusminister.

 Haridus 
Ta lõpetas aastal 1964 Tihemetsa Põllumajanduse Mehhaniseerimise Tehnikumi ja aastal 1971 maaparanduse erialal hüdrotehnikainsenerina Eesti Põllumajanduse Akadeemia.

Aastatel 1982–1986 õppis ENSV Teaduste Akadeemia Majanduse Instituudis aspirantuuris. Aastal 1986 kaitses ta Jelgavas Läti Põllumajanduse Akadeemias majandusteaduste kandidaadi, aastal 1987 samas esimest majandusteaduste doktori ja aastal 1997 samas teist majandusteaduste doktori väitekirja maamajandusest ning ühistegevusest.

 Töökäik 
 Eesti NSV-s 
Ta töötas aastatel 1971–1978 Eesti NSV Riiklikus Maaparanduse ja Veemajanduse Komitees peainsenerina; aastatel 1978–1990 töötas ta Riiklikus Projekteerimise ja Uurimise Instituudis "Eesti maaparandusprojekt" perspektiivplaneerimise, tehnoloogiliste uurimistööde ja veemajanduse osakondade juhatajana. Oli Üleliidulise Koondise "Sojuzvodprojekt" tehnikanõukogu liige.

 Taasiseseisvumise järel 
Aastatel 1990–1992 oli Leetsar Eestimaa Talupidajate Keskliidu peadirektor.

 Poliitiline karjäär 
 Põllumajandusministrina 
21. oktoobrist 1992 kuni 8. novembrini 1994 oli ta Mart Laari esimeses valitsuses põllumajandusminister. 

 VII Riigikogu liikmena 
14. novembrist 1994 kuni 10. märtsini 1995 oli VII Riigikogus, kuhu pääses asendusliikmena.

 Hilisem elukäik 
Pärast Riigikogust lahkumist tegutses ta FIE-na ja oli Eesti Põllumajandusülikoolis ühistegevuse, maamajanduse ning regionaalpoliitika professori ja dotsendi ametikohal, samas ka arendades eelmainitud valdkondi. Ta oli Rahvusvahelise Ühistegevuse Alliansi teaduskomitee asjatundja.

 Tunnustus 
 16. oktoober 1993 – Food and Agriculture Organisation (FAO), World Food Day Roma, hõbemedal (nr.123)
 7. november 1994 – Eesti Vabariigi põllumajandusministeeriumi mälestusmedal "Kalevipoeg kündmas" (nr 1045)
 aprill 2006 – Eesti Tarbijate Keskühistu teeneteplaat
 16. detsember 2008 – Eestimaa Talupidajate Keskliidu teenetemedal
 12. november 2010 – Eesti Maaülikooli teenetemedal (nr TM 042010)
 21. veebruar 2013 – Eesti põllumajandusministeeriumi hõbedane teenetemärk (nr 7)

 Teosed 
 1988 – "Maa ja majandussuhted, Eesti teadus- ja tehnikainformatsiooni ning majandusuuringute Instituut" (kaasautor Venno Paalmäe). Tallinn.
 1988 – Eesti  NSV veemajandus täielikule isemajandamisele, Eesti teadus- ja tehnikainformatsiooni ning majandusuuringute Instituut (kaasautorid Tõnis Kull ja Aadu Luukas), Tallinn.
 1996 – "Põllumajanduse arendamisest Eestis". Tallinn: Maalehe Raamat.
 1996 – "Ühistud, asutamine ja tegevus. Seadused, tähelepanekud, nõuanded". Tallinn: Maalehe Raamat. ISBN 9985-64-012-8.
 1996 – "Kaasaegne ühistegevus ja maamajandus, Kirjastus "Külim". ISBN 9985-850-19-x.
 1999 – "Ühistegevuse ABC, 13 küsimust-vastust asjahuvilistele, I vihik". Tallinn: Eesti Ühistegeline Liit. (kordustrükk, 2001).
 1999 – "Ühistegevuse areng ja perioodid Eestis. Konspektiivne ülevaade, II vihik". Tallinn: Eesti Ühistegeline Liit. (1. kordustrükk, 2002).
 2001 – "Ühistegevuse alused ja põhimõtted XXI sajandiks (õppematerjal ühistegevusnõunikele ja koolidele), III vihik". Tallinn: Eestimaa Talupidajate Keskliit & Eesti Ühistegeline Liit. ISBN 9985-78-089-2.  
 2001 – "Ühistute asutamine (õppematerjal ühistegevusnõunikele ja koolidele), IV vihik". Tallinn: Eestimaa Talupidajate Keskliit & Eesti Ühistegeline Liit. ISBN 9985-78-090-6.
 2001 – "Ühistute juhtimine (õppematerjal ühistegevusnõunikele ja koolidele), V vihik". Tallinn: Eestimaa Talupidajate Keskliit & Eesti Ühistegeline Liit. ISBN 9985-78-091-4.  
 2001 – "Ühistegevus ja Euroopa Liit, VI vihik". Tallinn: Eesti Ühistegeline Liit. ISBN 9985-78-353-0.
 2003 – "Ühistegevus globaliseeruvas ühiskonnas". Tartu: Vanemuise Seltsi Kirjastus. ISBN 9985-847-22-9.
 2006 – "Igavesti koos loodusega. Ühistuteooria looduslik-geneetilised alused. VII vihik". Tartu: Eesti Maaülikool, Majandus- ja sotsiaalinstituut. ISBN 9949-426-00-6.
 2012 – "Ühistu liikme käsiraamat", Tallinn: Eestimaa Talupidajate Keskliit. ISBN 978-9949-9268-0-0.
 2012 – "Maamajanduslik ühistegevus. Õpik kõrgkoolidele". Tartu: Eesti Maaülikool. ISBN 978-9949-484-59-1.
 2019 – "Maamõte. Lühike elulugu. Majandus-poliitilisi artikleid aastatest 1988–2019". Tartu: Eesti Maaülikool. ISBN 978-9949-01-203-9.  

 Viited 

 Kirjandus 
 Eesti majanduse biograafiline leksikon 1951–2000. AS Kirjastus Ilo, 2003

Kategooria:Eesti majandusteadlased
Kategooria:Eesti põllumajandusministrid
Kategooria:Eesti Maaülikooli professorid
Kategooria:VII Riigikogu liikmed
Kategooria:Eesti Maaülikooli metsanduse ja maaparanduse teaduskonna vilistlased
Kategooria:Sündinud 1946
Kategooria:Surnud 2026